
Ministru kabineta rīkojums Nr. 343
Rīgā 2024. gada 7. maijā (prot. Nr. 19 3. §)
Par finansējuma piešķiršanu militāri patriotiskajām organizācijām projektu īstenošanai
· 1. Lai saglabātu militārās vēstures liecības un veicinātu jaunatnes patriotisko audzināšanu, Aizsardzības ministrijai 2024. gadā no budžeta programmas 34.00.00 ''Jaunsardzes centrs'' piešķirt finansējumu 63 789 euro apmērā projektu īstenošanai šādām biedrībām:
· 1.1. Latvijas Nacionālo karavīru biedrībai – 17 500 euro;
· 1.2. Latviešu strēlnieku apvienībai – 10 794 euro;
· 1.3. Latvijas Nacionālo partizānu apvienībai – 19 695 euro;
· 1.4. Latviešu virsnieku apvienībai – 8300 euro;
· 1.5. Latviešu karavīru piemiņas biedrībai ''Lestene'' – 7500 euro.
· 2. Aizsardzības ministrijai noslēgt vienošanos ar katru šā rīkojuma 1. punktā minēto biedrību, paredzot piešķirto līdzekļu izlietojuma kontroli un nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīgas šā rīkojuma 1. punktā minētās biedrības.

